হোটেলের সামনে বাগানের ভেতরে টেবিল চেয়ার রাখা আছে। সেখানে আমাদের সকালের খাবার দেয়া হয়েছে। খাবারের শেষে পেঁপে ও পেয়ারাও খেলাম। তারপর সবাই কিছু সময় বিশ্রাম নিয়ে গোসল করে আবার বেরিয়ে পরলাম কেনাকাটা করতে। পর্বতারোহণ সংশ্লিষ্ট বিশ্বখ্যাত ব্র্যান্ড নর্থ ফেসের শো-রুমটি আমাদের হোটেলের কাছেই। সেখানেই প্রথম এলাম। নর্থ ফেস, মাউন্টেন হার্ডওয়্যার ও অন্যান্য বেশ কিছু শো-রুম ঘুরে প্রয়োজনীয় জিনিস কেনাকাটা করলাম।